**Greit å vite:** Regjeringen består av Arbeider-partiet (Ap) og Senter-partiet (Sp). Under stortings-valget i fjor fikk Ap 26,3 prosent av stemmene. Det betyr at de fikk 48 mandater på Stortinget, som er Norges nasjonal-forsamling. Sp fikk 13,5 prosent av stemmene og 28 mandater på Stortinget. Sammen med Sosialistisk Venstreparti (SV) kunne de styre Norge. Men de tre partiene ble ikke enige, og SV ble stående utenfor regjeringen. Men de er det partiet regjeringen helst samarbeider med.

| **Når jeg leser …** | **da betyr det …** |
| --- | --- |
| budsjett, et | en oversikt med inntekter og utgifter |
| finans-minister, en | den som har ansvar for landets økonomiske politikk |
| kjip | lei, trist, det som er dumt |
| prioritere, å | å lage en liste der noe gis forrang foran andre ting |
| populær | den som er likt av mange |
| regjering, en | forsamling som har den utøvende makt i landet |
| rømme, å | å flykte, å løpe vekk fra |
| rekord-dyr | dyrere enn noen gang før i historien |
| stats-budsjett, et | Norges budsjett for ett år med inntekter og utgifter |
| stramt | her: at det brukes lite penger sammenlignet med tidligere |
| spinke og spare, å | å spare mest mulig penger, selv om du har lite |
| stats-minister, en | en politisk leder i et land |
| splittet | delt i to eller flere deler, det å være uenig |
| skuffet | den som er trist som følge av at forventningene var høyere |
| velferd, en | økonomiske goder som skal gi trygghet |
| velger, en | en person som har stemme-rett ved valg |

592 – Velgerne rømmer fra Ap

 Klar Tale nr. 40 / 2022

Høyre og Fremskritts-partiet (Frp) er i opposisjon etter valget 2021. De satser på et godt stortings-valg om tre år. Erna Solberg fra Høyre har styrt Norge i åtte år. Hun blir gjerne stats-minister igjen.

Ett år etter valget opplever regjeringen regjerings-slitasje. Å sitte i regjering har sin pris, og velgerne rømmer fra de to partiene.

Det er tøffe tider for mange. Vi opplever høy inflasjon (pris-vekst) og at Norges Bank setter opp renten. Det betyr at de med huslån, betaler mye mer i måneden enn før. Samtidig er alt annet blitt dyrere. Da er det lett å skylde på partiene som styrer, og at de ikke gjør nok for å hjelpe. Det er opposisjonens jobb å kritisere regjeringen. Og det gjør de stadig vekk.

Mange i Norge bruker stemme-retten sin. Ved valget i 2021 gikk 77,2 prosent av oss til urnene, ifølge kanalen NRKs tall. Venstre-siden i politikken fikk mest støtte.

# Spørsmål:

# 1: Hvilke partier er i regjeringen i dag?

# Svar:

# 2: Hva heter partiet regjeringen vil samarbeide med for å få flertall i Stortinget?

Svar:

# 3: Hvem leder Arbeider-partiet?

# Svar:

4: Kan du nevne noen utfordringer Norge står overfor i dag?

# Svar:

# 5: Hvor mye støtte fikk regjerings-partiene i valget? Svar:

#

# 6: Kan du forklare hva reverserings-politikk er?

# Svar:

#

# 7: Hvorfor er det dumt for Ap?Svar:

8: Hvem sier at Ap kan miste enda flere velgere?

Svar:

**Oppgave: Sett ordene på rett sted i teksten**

første

milliarder

med

skuffet

regjering

forslag

velferd

budsjett

stramt

flertall

 Stats-budsjettet

Norges \_ \_ \_ \_ \_ \_ \_ \_ \_ trenger et \_ \_ \_ \_ \_ \_ \_ \_ for å styre. Arbeider-partiet og Senter-partiet vant valget i fjor. Men da rakk de ikke å lage et stats-budsjett. De måtte styre etter den forrige regjeringen sitt budsjett, med noen små justeringer.

I år kom de med sitt \_ \_ \_ \_ \_ \_ stats-budsjett. Regjeringen legger det fram hver høst, og det er et \_ \_ \_ \_ \_ \_ \_. De trenger \_ \_ \_ \_ \_ \_ \_ \_ i Stortinget. Derfor må de forhandle \_ \_ \_ Sosialistisk Venstreparti.

Stats-budsjettet viser Norges inntekter og utgifter i kommende år. Regjeringen planlegger å bruke over 1.700 \_ \_ \_ \_ \_ \_ \_ \_ \_ \_ kroner. Norge har mange store utgifter. Blant annet til \_ \_ \_ \_ \_ \_ \_. Kommuner og fylker skal også ha penger for å drive sine tjenester til meg og deg.

Staten må også tjene penger. Og det skjer blant annet ved at vi betaler skatter og avgifter.

I år er budsjettet «\_ \_ \_ \_ \_ \_», sier regjeringen. Mange kommer derfor til å bli

\_ \_ \_ \_ \_ \_ \_ fordi de får mindre å rutte med.

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.